Ide Bisnis Untuk Mahasiswa - Terminal Pebisnis Digital
Posted on 9 May 2020 by Krisnopu
Posted in TutorialTagged ide digital bisnis Tronkdeure klap toe vir korruptes | News24
Tronkdeure klap toe vir korruptes
Die tronkdeure het Dinsdag 27 November agter John Block, voormalige Noord-Kaapse ANC-leier, en Christo Scholtz, Trifecta-direkteur, toegeslaan toe hulle vir hul vonnis van 15 jaar elk weens korrupsie aangemeld het.
Block het hom voor 08:00 by die Kimberley-gevangenis in Kimberley, en Scholtz het hom effens later by die Zonderwater-gevangenis naby Cullinan in Gauteng, aangemeld.
Dit volg op hul mislukte appèlaansoeke na die konstitusionele en die appèlhof vroeër vanjaar.
Block is nou tuis in ’n gevangenis waar drie bewaarders in November deur ’n gevangene gesteek is.
Kenneth Mthombeni, adjunk-streekkommissaris van die departement van korrektiewe dienste in die Noord-Kaap en die Vrystaat, sê dit het op 17 November gebeur toe ’n gevangene die bewaarders met ’n handgemaakte skerp voorwerp gesteek het. Die bewaarders is lig beseer en die gevangene is aangekla.
Regter Violet Phatshoane het in 2015 in die hooggeregshof in Kimberley bevind Block het sy invloed van 2006 tot 2008 gebruik sodat Trifecta-huurkontrakte teen ongehoorde pryse met die staat kon bekom.
Die appèlregters het bevind dat Block as ’n politieke leier sy mag misbruik het om homself onbehoorlik te verryk. Politieke leiers moet nie mag vir eie gewin misbruik nie.
Prof. André Duvenhage, politieke ontleder, sê Block is as lid van die Jacob Zuma-faksie in die ANC steeds polities invloedryk, al is sy vlerke effens geknip.
“Sy aanhouding beteken nie dat die korrupsienetwerke wat die hof uitgewys het, verdwyn het nie. Dié wortels lê baie diep in die ANC. Block het steeds ’n invloedryke groepering agter hom.”
Politieke bedrywighede voor die komende verkiesing het toegeneem.
“Die Zuma-groepering werk dag en nag om invloed te werf en ’n skeuring in die party is nie onmoontlik nie. Verskeie ander partye is ook die laaste paar maande gestig,” sê Duvenhage.
Intussen is Block se geval ook ’n aanduiding van die druk wat toeneem op diegene wat hulle onder Zuma se leierskap aan korrupsie en staatskaping skuldig gemaak het.
“Wat met Block en sy hofsaak gebeur het, gebeur nou in die Zondo-ondersoek na staatska­ping. Daar word baie strategiese druk op mense soos Ace Maga­shule, wat ’n soort skaakmat-rol kan speel, geplaas. Die volgende verkiesing vind plaas in die strategiese konteks van die ondersoek na staatska­ping. Dit word nou ’n geveg om oorlewing.”
Die Cyril Ramaphosa-kamp is besig om hulle te posisioneer, ook in die Noord-Kaap.
“Zamani Saul, Noord-Kaapse ANC-voorsitter en ’n aanhanger van Ramaphosa, is besig om te mobiliseer vir die verkiesing. Die kanse dat sy provinsiale uitvoerende komitee se verkiesing in Colesberg deur die hof ongeldig verklaar kan word, is skraal. Faksies se hofaansoeke slaag meestal nie.
“Die ANC se kandidatelyste begin ’n al hoe belangriker rol speel in wat in die volgende paar maande gaan gebeur,” meen Duvenhage. In Augustus is soortgelyke aanklagte van korrupsie en geldwassery teen Block in die onverwante Intaka-korrupsiesaak in Kimberley tydelik van die rol geskrap.